पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल के बाद मई की शुरुआत में भी कोरोना संक्रमण के नए केस 200 से ज्यादा रहे। मई के पहले दिन जिले में कुल 209 मरीज पॉजिटिव मिले हैं। इनमें सबसे ज्यादा 83 मरीज विदिशा के हैं। जबकि 53 मरीज बासौदा में मिले हैं। इसके अलावा सिरोंज में 25, कुरवाई में 13, लटेरी में 10, ग्यारसपुर में 15 और नटेरन में 10 मरीज कोरोना से संक्रमित पाए गए हैं। जिले में अब तक मिले कुल संक्रमितों की संख्या 9307 हो गई है। इनमें से 8087 मरीज जहां स्वस्थ हो चुके हैं, वहीं 1088 एक्टिव केस हैं। उपचारत मरीजों में 789 मरीज होम आइसोलेशन में भर्ती हैं। वहीं विदिशा एसडीएम गोपाल सिंह वर्मा के पॉजिटिव होने के बाद उनका प्रभार डिप्टी कलेक्टर अमृता गर्ग को दिया गया है।
शनिवार को जिले भर में 344 कोरोना संक्रमित मरीज स्वस्थ हुए हैं। इनमें से 307 मरीज होम आइसोलेशन से डिस्चार्ज हुए हैं। जिले में अब सैंपलिंग और जांच बढ़ा दी गई है। शनिवार को जहां 930 सैंपलों की जांच रिपोर्ट आई थी, वहीं 906 संदिग्ध नए व्यक्तियों के सैंपल जांच के लिए भेजे गए हैं। जिले में सैंपलिंग का आंकड़ा 1 लाख 26 हजार 428 पर पहुंच गया है। इनमें से 1 लाख 15 हजार 576 लोगों की जांच रिपोर्ट निगेटिव रही है। कहां कितने मरीज भर्ती हैं: जिला मुख्यालय के शासकीय मेडिकल कॉलेज के एचडीयू-आईसीयू में 100 मरीज भर्ती हैं। इसके अलावा मेडिकल कॉलेज के स्टेप डाउन में 122 एवं होम आइसोलेशन में 19 मरीज उपचाररत हैं। इसके अलावा विदिशा के कोविड केयर सेंटरों में 5, ग्यारसपुर कोविड केयर सेंटर में 25, सिरोंज में 7, लटेरी में 1, कुरवाई में 2, शमशाबाद में 3, बासौदा कोविड केयर सेंटर में कुल 15 मरीज भर्ती हैं। इसके अलावा जिले के बाहर उच्च संस्थाओं में जिले के 2 मरीज भर्ती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn